jkorsvik/nowiki_second_scrape_merged huggingface dataset:
Arild Østin Ommundsen

Arild Østin Ommundsen (født 5. august 1969) er en norsk filmregissør og manusforfatter fra Stavanger. 
I 1999 vant Østin Ommundsen Gullstolen på Kortfilmfestivalen i Grimstad med filmen Før solen står opp (1999). Han debuterte med spillefilmen Mongoland i 2001, hvor manuset ble skrevet sammen med Gro Elin Hjelle. Filmen vant Amandakomiteens gullklapper under Amandaprisen 2001. Mongoland var med på å starte Stavangerbølgen i norsk film, og flere av skuespillerne som var medvirkende har i ettertid hatt stor suksess. Han har siden regissert og skrevet manuset til Hjemsøkt (2003), Monstertorsdag (2004), Rottenetter (2009), Eventyrland (2013), Now It’s Dark (2018) og Tottori! Sommeren vi var alene (2020). For Eventyrland vant han en Amandapris og to Kanonpriser. Han mottok også både Aamot-statuetten og Rogaland fylkeskommunes kulturpris i 2013. I 2011 regisserte Østin Ommundsen den tredje filmen i filmtrilogien om Lillebror og Knerten, Knerten i knipe. Dette var hans debut som regissør for barnefilm.
Arild Østin Ommundsen er utdannet ved regilinjen på Høgskolen i Stavanger. Han er gift med skuespilleren Silje Salomonsen. Paret er bosatt i Stavanger.


== Filmografi ==
1999: Før solen står opp (Kortfilm)
2001: Mongoland
2003: Hjemsøkt
2004: Monstertorsdag
2009: Rottenetter
2011: Knerten i knipe
2013: Eventyrland
2018: Now It’s Dark
2020: Tottori! Sommeren vi var alene


== Priser og nominasjoner ==
Nominert til Amandaprisen 2010 i klassen beste regi for Rottenetter
Amandaprisen 2013:Beste foto for Eventyrland
Nominert i klassen beste regi for Eventyrland
Nominert i klassen beste lyddesign foto for Eventyrland (sammen med Gisle Tveito)
Kanonprisen 2013:Beste regi for Eventyrland
Beste produsent for  Eventyrland (sammen med Gary Cranner)
Nominert i klassen beste manus for Eventyrland
Nominert i klassen beste foto for  Eventyrland
Aamot-statuetten 2013
Rogaland fylkeskommunes kulturpris 2013
Nominert til Amandaprisen 2021 i klassen beste regi for Tottori! Sommeren vi var alene (sammen med Silje Salomonsen)


== Referanser ==


== Eksterne lenker ==
(en) Arild Østin Ommundsen på Internet Movie Database 
(sv) Arild Østin Ommundsen i Svensk Filmdatabas 
(da) Arild Østin Ommundsen på Filmdatabasen 
(fr) Arild Østin Ommundsen på Allociné 
(en) Arild Østin Ommundsen på AllMovie 
(en) Arild Østin Ommundsen hos The Movie Database
Marius Thuesen

Marius Laurits Theodor Jensen Thuesen (født 23. januar 1878 i Holbæk, død 12. juli 1941 i København) var en dansk turner. Han representerte klubben Kjøbenhavns Gymnastikforening. 
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland.


== Eksterne lenker ==
(en) Marius Thuesen – Olympedia 
(en) Marius Thuesen – Sports-Reference (OL-resultater – arkivert) 
(en) Marius Thuesen – databaseOlympics.com (arkivert) 
Profil på DatabaseOlympics
Šabac

Šabac (serbisk kyrillisk: Шабац) er en by og en kommune i det nordvestlige Serbia. Kommunen har 122 893 innbyggere (2002) og byen har 55 163 innbyggere (2002). Kommunens areal er på 795 km².
Byen er det administrative sentrum for distriktet Mačva. Šabac ligger ved elven Sava.


== Vennskapsbyer ==
 Argostoli
 Fujima
 Kiryat Atta


== Bilder ==

		
		
		


== Eksterne lenker ==
Offisielt nettsted 
(en) Šabac – kategori av bilder, video eller lyd på Commons
Årvågfjorden

Årvågfjorden er en fjord i Aure kommune på Nordmøre. Den strekker seg 6 kilometer østover til Årvågen i botn av fjorden.
Fjorden har innløp ved det sørøstlige hjørnet av Skardsøya, mellom Espneset i nord og Klakkmyra i sør, hvor Dromnesundet fra nord møter Torsetsundet fra vest. I tillegg til Årvågen innerst i fjorden ligger flere gårder langs fjorden. På sørsida ligger Klakkmyra, Gjela, Bakkmyr og Nerbakk og på nordsida Hellandet og Haugen.Fv364 går langs sørsida av fjorden.


== Referanser ==
Stefano Battistelli

Stefano «Bibi» Battistelli (født 6. mars 1970 i Roma) er en tidligere rygg- og medleysvømmer fra Italia. Battistelli konkurrerte i to etterfølgende olympiske leker (1988 og 1992) og tok en bronse begge gangene. OL-medaljen fra Seoul i 1988 er den første noen gang tatt av italiensk svømmer.


== Referanser ==


== Eksterne lenker ==
(de) Stefano Battistelli – Munzinger Sportsarchiv 
(en) Stefano Battistelli – Olympedia 
(en) Stefano Battistelli – Sports-Reference (OL-resultater – arkivert) 
(it) Stefano Battistelli – Italias olympiske komité 
(en) Stefano Battistelli – swimrankings.net
Zolina

Zolina  er en slekt av billene i delgruppen (underfamilien) skyggeløpere (Trechinae) i familiegruppen løpebiller. Ingen arter er registret fra Norge. 


== Systematisk inndeling ==
Systematikken følger Carabidae of the World

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie skyggeløpere Trechinae Bonelli, 1810
stammen Zolini Sharp, 1886
slekten Zolina Roig-Junient & Cicchino, 2001
underslekt Idacarabus Lea, 1910
underslekt Merizodus Solier, 1849
underslekt Oopterus Guerin-Meneville, 1841
underslekt Percodermus Sloane, 1920
underslekt Pterocyrtus Sloane, 1920
underslekt Sloaneana Csiki, 1933
underslekt Synteratus Broun, 1909
underslekt Zolus Sharp, 1886


== Referanser ==


== Eksterne lenker ==
(en) Zolina hos ITIS 
(en) Zolina hos NCBI 
(en) Kategori:Zolini – bilder, video eller lyd på Wikimedia Commons 
Zolini – detaljert informasjon på Wikispecies 
Zolina – Database Carabidae of the World – engelskspråklig
Norsk Entomologisk forening
Frederik Hviid

Frederik Carlo Hviid Köhler (født 9. november 1974 i Las Palmas, Gran Canaria) er en tidligere svømmer fra Spania. Hviid deltok i Sommer-OL i 1996 og 2000. På slutten av 1990-tallet tok Hviid en rekke medaljer i internasjonale kortbanemesterskap. Han konkurrerte også for American University i sin universitetskarrière.


== Referanser ==


== Kilder ==
Spanias olympiske komité Arkivert 20. juli 2011 hos Wayback Machine.


== Eksterne lenker ==
Frederik Hviid Offisiell nettside
(en) Frederik Hviid – Olympics.com 
(en) Frederik Hviid – Olympedia 
(en) Frederik Hviid – Sports-Reference (OL-resultater – arkivert) 
(en) Frederik Hviid – FINA
Pierrick Bourgeat

Pierrick Bourgeat (født 28. januar 1976 i Échirolles) er en fransk alpinist.
Han debuterte i verdenscupen 21. januar 1996, i et slalåmrenn i Veysonnaz, uten at han klarte å kvalifisere seg til finaleomgangen. Allerede i sitt andre renn i Park City knep han 26. poeng og dermed sine første verdenscuppoeng. Gjennombruddet i verdenstoppen kom i 1998, da han i slalåmrennet i Kranjska Gora kom på andreplass, bak Thomas Sykora. I løpet av karrieren har han oppnådd tre verdenscupseire. Under OL 1998 i Nagano ble han nummer 10 i slalåm, og i Torino 2006 kom han på åttendeplass i kombinasjonen og på 11.-plass i slalåm.


== Verdenscupseire ==


== Verdensmesterskap ==
St. Anton 2001: 9.-plass i slalåm
St. Moritz 2003: 4.-plass i kombinasjonen
Bormio 2005: 3.-plass i lagøvelsen, 8.-plass i kombinasjonen


== Referanser ==


== Eksterne lenker ==
(en) Pierrick Bourgeat – Olympedia 
(en) Pierrick Bourgeat – Sports-Reference (OL-resultater – arkivert) 
(en) Pierrick Bourgeat – FIS (alpint) 
(en) Pierrick Bourgeat – ski-db.com 
Pierrick Bourgeats hjemmeside Arkivert 4. desember 2007 hos Wayback Machine. (fransk)
Chaltenia patagonica

Chaltenia patagonica er en bille og den eneste i slekten Chaltenia, i delgruppen (underfamilien) skyggeløpere (Trechinae) i familiegruppen løpebiller.  Systematikken følger Carabidae of the World. Den er ikke registrert i Norge.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) Chaltenia patagonica i Encyclopedia of Life 
(en) Chaltenia patagonica i Global Biodiversity Information Facility 
(en) Chaltenia patagonica hos NCBI 
Chaltenia patagonica – detaljert informasjon på Wikispecies 
Chaltenia patagonica – Database Carabidae of the World – engelskspråklig
Norsk entomologisk forening
Sinozolus yuae

Sinozolus yuae er en bille og representerer den eneste i slekten Sinozolina, i delgruppen (underfamilien) skyggeløpere (Trechinae) i familiegruppen løpebiller. Den er ikke registrert i Norge. Systematikken følger Carabidae of the World.  Den finnes i Kina. 
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. 


== Referanser ==


== Eksterne lenker ==
(en) Sinozolus yuae i Encyclopedia of Life 
(en) Sinozolus yuae i Global Biodiversity Information Facility 
Sinozolus yuae – detaljert informasjon på Wikispecies 
Sinozolus yuae – Database Carabidae of the World – engelskspråklig
Norsk entomologisk forening
Camilla Nilsson

Camilla Nilsson (født 3. august 1967 i Östersund) er en tidligere, svensk alpinist. På slutten av 1980-tallet var hun blant de ledende slalåmkjørerne i verdenscupen.
I løpet av karrieren oppnådde hun én førsteplass, én andreplass og én tredjeplass. I januar 1987 ble hun første svenske kvinne til å vinne et verdenscuprenn i alpint da vant hun slalåmrennet i Maribor foran sveitserne Vreni Schneider og Corinne Schmidhauser. I begynnelsen av sesongen 1987/88 ble hun nummer to i Leukerbad, slått av Ida Ladstätter, og tidlig i sesongen 1988/89 ble hun nummer tre i Schladming, bak Vreni Schneider og Blanca Fernández Ochoa.
I OL 1988 i Calgary lå hun på andreplassen i slalåmrennet etter første omgang, bare 1/100 sekund bak ledende Vreni Schneider. Nilsson kjørte imidlertid ut i andre omgang. I VM 1987 i Crans-Montana ble hun nummer åtte i storslalåm. I hennes siste verdenscuprenn (mars 1990), slalåmrennet i Åre, kom hun på 9.-plass.


== Referanser ==


== Eksterne lenker ==
(en) Camilla Nilsson – Olympedia 
(en) Camilla Nilsson – Sports-Reference (OL-resultater – arkivert) 
(sv) Camilla Nilsson – Sveriges olympiske komité 
(en) Camilla Nilsson – FIS (alpint) 
(en) Camilla Nilsson – ski-db.com
Svenska marinen

Svenska marinen er den sjømilitære delen av Sveriges forsvar og består av Flottan (flåten) og Amfibiekåren (amfibiekorpset). Marinen regnes for å ha blitt grunnlagt 7. juni 1522 da Gustav Vasa kjøpte et antall skip fra hansabyen Lübeck.


== Eksterne lenker ==
Svenska marinen
Stabbfjorden

Stabbfjorden er et havområde i Meløy kommune i Nordland. Fjorden ligger mellom øygruppene Rørstabben eller Rørstabbvær i nordvest og Støtt eller Støttvær i sørøst. Av øyene i Støtt ligger Svenningen og Måøya mot fjorden. Stabbfjorden har en lengde på cirka 9 kilometer fra sørvest til nordøst.Vest for Rørstabben ligger Grønfjorden, mens Ternholmfjorden ligger i sør. Sørøst for Støtt ligger Støttfjorden.


== Referanser ==
Ternholmfjorden

Ternholmfjorden er et havområde i Meløy kommune i Nordland. Fjorden ligger sør for Ternholman og Kalsholmen fyr og strekker seg cirka 20 kilometer østover til Gåsvær og Støtt. I sør grenser fjorden mot Finnskjervær, Varkgård og Flatvær.Nord for Ternholman ligger Grønfjorden, mens Stabbfjorden går nordøstover på vestsiden av Støtt. I øst går Ternholmfjorden over i Støttfjorden mellom Støtt og Gåsværet samt Gåsværfjorden på sørsiden av Gåsværet.


== Referanser ==
Flottan

Flottan (norsk: flåten) er ved siden av Amfibiekåren den operative delen av Sveriges marine. Den består av krigsskip og landbaserte støtteelementer, og har hovedbase i Karlskrona. Organisatorisk er flåten delt i tre forband:

1. ubåtsflottiljen
3. sjöstridsflottiljen
4. sjöstridsflottiljen
Støttfjorden

Støttfjorden, eller Støttafjorden, er en fjord i Meløy kommune i Nordland. Fjorden ligger på sørøst- og østsiden av øygruppa Støtt eller Støttvær og strekker seg 8,5 kilometer nordøstover til grenda Kunna på fastlandet. Fjorden har innløp mellom Helløya i nord og Storøya i Gåsvær i sør. Øya Innerstøtt utgjør store deler av vestsiden av fjorden. Der ligger også bygda Støtt som har ferjesamband til Ørnes på fastlandet.I vest grenser Støttfjorden til Ternholmfjorden, mens Gåsværfjorden ligger på sørsiden av Gåsvær.


== Referanser ==
Edøyfjorden

Edøyfjorden er en fjord mellom Aure og Smøla kommuner i Møre og Romsdal. Fjorden er den sørvestligste delen av Trondheimsleia og strekker seg 26 kilometer nordøstover til der Ramsøyfjorden kommer sørover mellom Smøla og Hitra. Fjorden ligger på nordsida av øyene Tustna, Stabblandet, Solskjeløya, Ertvågsøya og Grisvågøya, og på sørsida av Smøla og Edøya, som den er oppkalt etter.Fra Edøya er det fergeforbindelse sørover til Sandvika på Tustna. 
Mellom Tustna og Stabblandet går Sålåsundet. Mellom Stabblandet og Ertvågsøya går Imarsundet sørover, og mellom Ertvågsøya og fastlandet ligger Aursundet. Alle sundene ender opp ved Vinjefjorden på sørsida. På Ertvågsøya går også Foldfjorden sørover fra Edøyfjorden.


== Referanser ==
Gåsværfjorden (Meløy)

Gåsværfjorden er en fjord i Meløy kommune i Nordland. Fjorden ligger mellom Gåsværet i nord og Meløya i sør og strekker seg 8,5 kilometer østover til Messøyfjorden. Fjorden har innløp mellom øygruppene Varkgård i vest og Gåsværet i øst. Nord for Gåsværet ligger Støttfjorden, mens Ternholmfjorden ligger nord og nordøst for Varkgård.


== Referanser ==
Messøyfjorden

Mesøyfjorden (også skrevet Messøyfjorden) er en fjord i Meløy kommune i Nordland. Fjorden har innløp mellom Teksmonskagene i nord og Gjersodden i sør og strekker seg 6 kilometer østover til Ørnes i bunnen av fjorden. Det meste av fjorden ligger mellom øyene Teksmona og Mesøya.Det går ferge fra Ørnes og nordvestover til Støtt, østover til Gjersholmen på Meløya og sørover til Vassdalsvik. 
Fylkesvei 17 går langs de indre delene av fjorden.


== Referanser ==
Vest (klesplagg)

Vest er  et ermeløst klesplagg som brukes på overkroppen. Det finnes forskjellige typer vester, og vester brukes ved både finere og mer hverdagslige anledninger.


== Navn ==
Ordet vest skal komme fra fransk veste som har det fra italiensk vesta, et ord som er dannet av det latinske vestis, det vil si «kledning“ eller «drakt». På britisk-engelsk betyr vest «undertrøye», mens waistcoat («midjefrakk») brukes om «vest» eller «ermeløs jakke». På amerikansk og australsk betyr vest «vest».


== Historikk og typer ==


== Se også ==
Livstykke


== Eksterne lenker ==
(en) Waistcoats – kategori av bilder, video eller lyd på Commons 
«DigitaltMuseum: Søk:  ». DigitaltMuseum. Besøkt 21. mai 2012.
Henry Cooper

Henry Cooper (født 3. mai, 1934 i London, død 1. mai 2011) var en britisk tungvektsbokser.
Cooper var britisk, europeisk og samveldemester i tungvekt i 1970. Han var også den eneste britiske bokseren som har vunnet tre Lonsdalebelter etter hverandre. Cooper bokset i en såkalt ortodoks posisjon.


== Kamper mot Muhammed Ali ==
Han bokset mot Muhammad Ali to ganger. Den første kampen ble bokset på Wembley Stadium i 1963. Dette er en meget berømt kamp fordi den kunne påført Muhammad Ali et ekstraordinært tap. I sluttsekundene av fjerde runde traff Cooper med en av sine berømte venstre hook slag, «Enrys hammer», og Ali gikk i canvasen. Før dommeren rakk å fullføre tellingen gikk gongen. I ringhjørnet utvidet Alis trener, Angelo Dundee, en sprekk i Alis hanske og bad dommeren om tid til å bytte den. Cooper hevdet senere at dette tok fra 3-5 minutter, og hindret han fra å slå ut Ali i begynnelsen av femte runde. I femte runde angrep Ali det svake punktet til Copper; utstående ben rundt øvre øyebue. Kampen ble avblåst av dommer Tommy Little, etter at Cooper fikk et kutt i huden over øvre øyebue. Blodet rant ned i Coopers øye, og hindret han i å se. Etter kampen sa Ali at han var truffet så hardt av Coopers venstre hook, at hans forfedre i Afrika hadde kjent det.Det har vært mange spekulasjoner knyttet til denne kampen, og rollen til Angelo Dundee. I mange boksemagasiner har det vært spekulert i om Dundee kuttet opp hansken til Ali med vilje. Det har vært spekulert i om et tap for Ali mot Cooper ville stoppet hans videre karriere. I 2003 gjorde Boxing News en analyse av fjernsynsopptaket, og radioopptaket fra kampen. Boxing News hevdet etter dette at Ali maksimalt tjente fem sekunder på det som skjedde i hjørnet, og at hanskene til Ali aldri ble byttet. Angelo Dundee holdt en flaske med et stoff som den dag i dag ikke er kjent, opp under nesen til Ali i pausen.Henry Cooper møtte Muhammad Ali i en ny kamp på Arsenal Stadion i 1966. Også denne gangen ble kampen stoppet fordi Coopers øyenbryn sprakk.


== Utmerkelser ==
I 2000 ble Cooper utnevnt til Knight Bachelor og derved opphøyet i ridderstanden. Han hadde derved rett til å føre tiltaleformen sir foran sitt navn. Cooper var offiser av Order of the British Empire. Han ble også tildelt den pavelige Sankt Gregor den stores orden.


== Trivia ==
I forbindelse med at Norge slo England i kvalifiseringskamp til fotball-VM 1982 på Ullevaal Stadion 9. september i 1981 ble Cooper nevnt i en oppramsing av engelske personligheter av fotballkommentatoren Bjørge Lillelien etter kampslutt.


== Referanser ==


== Eksterne lenker ==
(en) Henry Cooper – Olympics.com 
(en) Henry Cooper – Olympic.org 
(en) Henry Cooper – Olympedia 
(en) Henry Cooper – Sports-Reference (OL-resultater – arkivert) 
(en) Henry Cooper – BoxRec
Invasjonsforsvar

Invasjonsforsvar er betegnelsen på flere lands forsvars oppbygning og struktur under den kalde krigen, blant annet det svenske og det norske forsvaret. Begrepet ble delvis brukt i motsetning til dagens innsatsforsvar. Med invasjonsforsvar menes for Norge og Sveriges del at forsvaret var oppbygget først og fremst for å møte et storstilt konvensjonelt militært angrep fra Sovjetunionen som har som hensikt å helt eller delvis okkupere de to landene. Konseptet i Sverige bygde på en kvantitativt stor forsvarsmakt, «folkeforsvar», bygget på allmen verneplikt og allmen mobilisering støttet av en omfattende svensk våpenindustri. Idag er invasjonsforsvaret i begge land redusert til et mindre innsatsforsvar. Da invasjonsforsvaret var på sitt største, kunne 850 000 personer bli mobilisert innen totalforsvaret i Sverige.
De system som invasjonsforsvaret i Sverige har bestått av er blant annet:

Jagerflyene: Saab 29 Tunnan, Saab 32 Lansen, Saab 35 Draken samt Saab 37 Viggen
Stridsvogn & personelltransportvogner: Stridsvogn S, Panserbandvogn 302, Bandvogn 206, Terrengbil 11/13/21 samt Terrengbil 30/40
Ubåter & Korvetter: Västergötlandklassen (ubåt), Södermanlandsklassen (ubåt), Stockholmsklassen (korvett) samt Göteborgsklassen (korvett).
Artillerisystem: Bandkanon 1, 15,5 cm Haubits F samt Haubits 77.
Kommunikasjon: Felttelefonapparat m/37 samt Radiolenk.Samtlige system er svenskkonstruerte og produsert av: Bofors, LM Ericsson, Hägglund & Söner, Karlskronavarvet, Kockums, Saab AB samt Volvo.
Gåsværfjorden (Herøy)

Gåsværfjorden er en fjord i Herøy kommune i Nordland. Fjorden ligger på sørsiden av øygruppa Gåsvær som den er oppkalt etter, og nord for holmene Steinan. Fjorden har en lengde på cirka 5 kilometer fra sørvest til nordøst. I vest ligger noen spredte holmer og småøyer mellom fjorden og Norskehavet. I øst grenser fjorden til Oddfjorden som skiller den fra Sildøyfjorden som fortsetter østover.


== Bildegalleri ==

		


== Referanser ==
Oddfjorden

Oddfjorden er en fjord i Herøy kommune i Nordland. Fjorden strekker seg 11 kilometer fra området vest for Øksningan ved Sør-Herøy og nordover mellom Gåsvær i vest og Måsvær i øst. Fjorden starter i sør ved holmene vest for Øksningan og går først mellom holmene Steinan i vest og Vardøya i øst. Vest for Oddfjorden, mellom Steinan og Gåsvær ligger Gåsværfjorden. Øst for Gåsværfjorden går Sildøyfjorden videre østover.


== Referanser ==
Bolgfjorden

Bolgfjorden er en fjord i Meløy og Rødøy kommune i Nordland. Fjorden ligger mellom øyene Bolga, som har gitt navn til fjorden, i nordvest og Åmnøya i sørøst, og strekker seg 8 kilometer fra sørvest og nordøstover. Videre østover på nordsiden av Åmnøya går Meløyfjorden. Fjorden har innløp mellom Svinvær i vest og Åmnøyhamna i øst og den ender i nordvest mellom Åmnes i sør og Kjølsholmen på Meløya i nord. I tillegg til Bolga ligger øygruppen Bolgværet på vestsiden av fjorden.Det går ferge fra Bolga og østover til Gjersholmen på Meløya. 


== Referanser ==
Insomnia (1997)

Insomnia er en norsk thriller fra 1997 regissert av Erik Skjoldbjærg. Filmen handler om en svensk- og en norsk etterforsker som sendes til Tromsø for å etterforske drapet på en tenåringsjente. Underveis i etterforskningen skjer noe tragisk. Manuset er skrevet av Skjoldbjærg og forfatter Nikolaj Frobenius, som begge var debutanter i langfilmformatet. Med seg hadde de fotografen Erling Thurmann-Andersen og musikken er komponert av Geir Jenssen (Biosphere). Filmen var en ko-produksjon mellom Nordic Screen Production og Norsk Film A/S.
Filmen hadde undertittel «Den som synder sover ikke».


== Handling ==
Handlingen tar for seg et samarbeid mellom norsk og svensk politi hvor to etterforskere skal finne morderen som har tatt livet av en 17 år gamle jente i Tromsø. Etterforskningen går galt når Jonas Engstrøm ved et uhell dreper partneren sin Erik Vik og prøver innstendig å dekke over det som har skjedd. Dette innebærer at han foretar stadig større moralske overskridelser. Som tittelen på filmen viser til sliter Jonas Engstrøm, blant annet fordi det er sommer i Nord-Norge og lyst hele døgnet, men også fordi han herjes av skyldfølelse. Denne søvnløsheten påvirker hans arbeid og mentale tilstand gjennom hele filmen.


== Om filmen ==


=== Sjangertilhørighet ===
Insomnia kan sies å ha snudd film noir-sjangeren litt på hodet ved å bruke det konstante lyset som påvirkende effekt, i stedet for de mørke, regnvåte gatene den vanligvis assosieres med. Men filmen har også elementer av film noir hvor den ensomme etterforskeren bryter regler for å oppklare saken. I løpet av handlingen fremheves i stadig sterkere grad et dobbeltgjengermotiv mellom detektiven og morderen.


=== Gjennomslag i samtiden ===
Filmen ble, sammen med Budbringeren av Pål Sletaune, plukket ut til å bli vist i sideprogrammet La Semaine Internationale de la Critique i filmfestivalen i Cannes. De to filmene ga opphav til begrepet NorWave, som skulle henvise til at norsk film befant seg i front internasjonalt. Begrepet ble ganske kortvarig. Insomnia ble tidlig plukket ut til den prestisjetunge dvd-serien Criterion Collection, som en av få skandinaviske samtidsfilmer.
Insomnia er blant de norske filmene som har hatt gjennomslag i utlandet, og i 2002 ble det laget en amerikansk versjon, regissert av Christopher Nolan, med Al Pacino, Robin Williams og Hilary Swank i hovedrollene.


=== De norske anmelderne ===
Den ble godt mottatt av de norske anmelderne. Dagbladet gav den terningkast fem, mens VG, Dagsavisen og Aftenposten gav den fire.


== Rolleliste ==


== Referanser ==


== Eksterne lenker ==
(en) Insomnia på Internet Movie Database 
(no) Insomnia i Nasjonalbibliotekets filmografi 
(no) Insomnia hos Filmfront 
(no) Insomnia på NRK TV 
(sv) Insomnia i Svensk Filmdatabas 
(da) Insomnia i Danmark Nationale Filminstitut 
(fr) Insomnia på Allociné 
(nl) Insomnia på MovieMeter 
(en) Insomnia på AllMovie 
(en) Insomnia på Turner Classic Movies
Ramnefjorden

Ramnefjorden eller Ramnfjorden er en fjord (egentlig et åpent havstykke) i Averøy kommune i Møre og Romsdal. Den ligger på nordvestsida av Averøya, ut mot havgapet i Norskehavet innenfor en rekke skjær og holmer som ligger ytterst i havgapet ved Ramngapet.Ramnefjorden er rundt 12 kilometer lang, og går nordøstover fra Midtfjordsleia på Hustadvika i sørvest til området nord for Sveggen på Averøya. På sørsida av fjorden går en rekke sund og viker innover på Averøya, blant annet Hendvika, som går sørover til Sundsfjorden og Sveggevika på østsida av Ekkilsøya.
Hestskjæret fyrstasjon ligger som ledfyr inn mot Averøya.    


== Referanser ==